By: fawda - desembre 17th, 2014 Filed under: Comunicats, Noticies
Els ocupants de la Kasa de la Muntanya -el centre social ocupat que ahir va ser registrat en el marc de la macrobatuda contra anarquistes- han denunciat aquest dimecres haver estat “segrestats i detinguts il.legalment” pels Mossos d’Esquadra. En una compareixença de premsa sense preguntes a l’exterior de l’edifici, un dels ocupants de la casa, el ‘Juanra’, ha llegit un manifest en què titllava el registre d’aquest dimarts de “xou mediàtic” per “criminalitzar del moviment de protesta de Barcelona”. [Llegir més ]
Més 3.000 persones s’han manifestat aquest vespre a la Vila de Gràcia de Barcelona. La Plaça del Diamant s’ha omplert de gom a gom ràpidament amb crits de “l’únic terrorista, l’estat capitalista” i dues pancartes a la capçalera, on s’hi podia llegir “llibertat detingudes anarquistes” i “si ens toquen a una, ens toquen a totes”. La manifestació ha començat el seu recorregut a dos quarts de vuit, al crit de “jo també sóc terrorista” o “terrorisme és no arribar a final de mes”, desplaçant-se des del carrer Astúries fins a Gran de Gràcia. Al crit de “llibertat detingudes”, la marxa ha arribat a la plaça Lesseps i ha tallat Travessera de Dalt. És en el tram de Torrent de les Flors que creua la vila de nord a sud fins a Travessera de Gràcia quan s’ha pogut comprovar que la marxa era multitudinària, més de 800 metres de carrer plens de gom a gom amb manifestants. Dues hores abans, una primera concentració s’havia fet sentir als carrers de Sant Andreu de Palomar (Barcelona), on unes 150 persones omplien la plaça Orfila. Poc després, una cercavila ha recorregut els carrers d’aquell barri. [Llegir més ]
Barcelona: Operació de l’Audiència Nacional espanyola i els Mossos contra el moviment llibertari
Fins al moment la policia ha detingut onze persones, algunes de les quals en cases particulars. Continuen els escorcolls. Segons fonts judicials, els Mossos tenen previst traslladar les persones detingudes a l’Audiencia Nacional de forma “molt ràpida”
A un quart de sis del matí, un operatiu format 700 agents dels Mossos d’Esquadra s’ha mobilitzat per dur a terme una operació contra el moviment llibertari. Complint ordres de l’Audiència Nacional espanyola, en un operatiu ordenat pel seu jutge Javier Gómez Bermñudez, els agents han assaltat la Kasa de la Muntanya, històrica casa okupada de Barcelona que enguany compleix 25 anys d’activitat. Els Mossos han rebentat l’accés principal de la casa per poder accedir-hi i, en aquell moment, un helicòpter de la policia s’ha situat a sobre de l’edifici il·luminant-lo amb un potent focus. Els Mossos han arrencat un arbre i un pivot del carrer per poder accedir-hi. [Llegir més ]
La finalitat d’aquest operatiu, que ha rebut el nom d’Operació Pandora, seria desarticular “una organització terrorista de caire anarquista” a la qual se li atribueixen “diversos atemptats amb artefactes explosius”, segons la nota de premsa publicada per l’àrea de comunicació del cos de Mossos d’Esquadra. [Llegir més ]